My Kanadese avonture | Journi
Africa, Europe, North America · 248 Days · 27 Moments · June 2017
My Kanadese avonture
17:49 Heerlik gesnowboard vanaand. Nogal koel gewees. My balaclava vergeet en my onderste kaak was so koud dat dit gevoel het soos n tandarts se narkose. My mond wou nie praat nie... En eks besig om my limits te push, gaan binnekort teen 60km/h daar afgaan. Vanaand so iewers tussen 45 en 50km/h gedraai.
15:20 Rustig, pragtige en koue 6k in Canmore. Pragtige met die berge rondom my so al langs die rivier.
My PR kaart sowel as my bestuurderslisensie het die week in die pos gekom. Nou nog net my geweer lisensie kry dan het ek als en kan ek lekker jag volgende jaar om my eie biltong en droëwors te maak. 00:48
08:46 As dit bietjie warm word en die sneeu smelt en vries dan weer dan het mens n ysskaatsbaan by die werk.
07:30 Jan Ellis vir ontbyt en Jan Ellis saam steak! Want hoekom nie?
18:51 Ek het besluit om bietjie in Bitcoins te belê, die is hoe n Bitcoin ATM lyk in Edmonton
07:44 Sommer weer lekker sneeu gekry laasnag. So mooi.
19:41 Entjie gaan draf na werk, was nogal koud en toe vries my snor so bietjie.
07:45 Vanoggend was dit nogal koud gewees. En volgens almal is dit nog nie regtig koud nie.
14:52 Vandag vir die eerste keer ooit gaan snowboard, dit was sooo lekker en ek het verbasend vinnig reggekom.
10:41 Sneeu liggies net voor ek weer n vriend van 2 jaar terug ontmoet vir ontbyt.
20:22 Heerlike braaibroodjies en skaap tjoppies geëet by Bert. Sommer so gebraai terwyl dit sneeu.
07:56 Vandag was my eerste werksdag in Kanada. Wat n voorreg. Als net genade van God dat ek n wonderlike werk in my rigting gekry het na slegs 2 onderhoude. En dit in n tydperk wat hulle se daar min werk is in Alberta agv die olie prys was so laag is. Pragtige sonsopkoms wat my gegroet het oppad werk toe.
17:09 Uiteindelik het ek my eie plekkie gekry al is die nog eers net tydelik. Sodra ek n werk het sal ek iets nader aan die werk kry en dan bietjie meer permanent.
12:49 Heerlike thanksgiving ete saam n klomp wonderlike Suid-Afrikaners wat my soveel gehelp het die laaste maand. So dankbaar dat ek hulle hier ontmoet het. My terte het goeie komplimente gekry en die 2 tannies se woorde was "Nou mag jy maar trou" :-)
18:06 Heerlike Creamora en peppermint crisp terte gemaak vir n oulike Kanadese meisie se verjaarsdag en vir n Suid Afrikaanse thanksgiving. Ek moet darem vir die Kanadese wys wat is lekker.
09:00 My nuwe Kanadese wiele. Met n cool nommerplaat ook. Hier bly die nommerplaat altyd joune.
08:23 Eerste bietjie sneeu vir die winter. Dis so mooi maar was maar baie koud. Ek sien vreeslik uit na die winter, maar ek dink ek gaan so bietjie swaar kry.
13:10 Gereed vir werksonderhoud nr. 2
10:17 Bietjie boeremark toe en kry toe heerlike dikmelk te koop. Daar was selfs buffel hart en stert te koop.
13:16 27kg se heerlike droëwors van die 65kg vleis nou droog en gedeel tussen almal wat help maak het.
18:47 Nogal koel hier vandag en lyk my die res van die week gaan dit begin koud raak. Ek moet my seker begin gereed maak vir die koue winters.
13:03 Heerlike droëwors gemaak vandag. 65kg in n paar uur gemaak. En dit als het in daai een klein biltongkas ingepas.
09:32 Gee 'n nuwe betekenig aan verhuis. Die hele huis is opgelig en vervoer na 'n nuwe bestemming.
15:41 Colt het 'n siek kalf gehad wat ons gou moes gaan dokter.
05:49 Iewers oor die Alpe voor ons in Zürich geland het.
18:13 Final goodbyes. Baie lief vir julle almal.